Nneka Isaac Moses mai gabatar da shiri ce a Najeriya, mai tsara kayan sawa, kuma ita ce ta kirkira kuma Manajan darakta na shirin nuna al'adun Afirka, Goge Africa . Nneka ta halarci Jami'ar Legas daga 1987 zuwa 1990 inda ta samu digiri na farko a fannin Harshe da Adabin Turanci. Ta kafa Akenn. G Limited, gidan kayan kwalliya a Surulere, Legas inda ta samar da suttura don fina-finai, tallan TV da kuma lokuta na musamman. Nneka ta kirkiro Goge Africa ne a shekarar 1999, tare da mijinta Isaac, shekaru uku bayan aurensu. An fara gabatar da shirin ne a ranar 1 ga watan Oktoba, don dacewa da ranar samun 'yancin kan Najeriya. Ana kallon ta sama da mutane miliyan 40 da aka haɗa a cikin tashoshi 15. Tawagar Goge Afrika sun kasance sama da kasashe 32 a Afirka. Nneka ta auri Ishaku a 1996. A hirar da ta yi da Naij.com ta bayyana karon farko da suka hadu inda ta ce da gaske ta mare shi lokacin da ya yi yunkurin sumbatar ta a lokacin da ake fim.